NaiveNeuron/SloPal huggingface dataset:
Kaník, Ľudovít, poslanec NR SR (2015-05-12):
Mňa zaujala tá časť vystúpenia pána Švejnu, kde sa pokúšal veľmi správne vysvetliť ten filozofický rozdiel a to filozofické nepochopenie, ktoré tu neustále vládne na strane vládnych poslancov a vlády. Prvý aj II. pilier je súčasťou základného systému a preto veľmi správne poukázal na to, že vy si musíte vybrať, či to je základný systém, a potom nemôžete vyčleňovať z neho ľudí za to, že v ňom sú, že sú v II. pilieri, pretože to je základný systém, na ktorý má každý právo. Na základe slobodného rozhodnutia sa do neho rozhodol ísť alebo nejsť, a preto aj z ústavy majú vyplývať pre neho rovnaké možnosti a rovnaké prístupy zo strany orgánov štátnej moci, vlády, k zákonom atď. A keď by to nebol základný systém, tak potom naozaj môžeme povedať, že to je len nejaké pri-po-iste-nie, ale to nie je, samozrejme, to by som bol zásadne proti tomu. Takže je to základný systém. A preto, keďže to je základný systém, musia tam byť rovnaké pravidlá a rovnaké prístupy, všetci majú nárok na minimálny dôchodok, a ten pozmeňujúci návrh, ktorý pán Švejna predložil, je, myslím, dobrým riešením a podporím ho. Ale takisto rovnaký prístup si zasluhujú dôchodcovia, ktorí nedosiahli to kritérium tridsať odpracovaných rokov, ale nie z hľadiska toho, že aj oni by mali dostať minimálny dôchodok, ale z hľadiska toho, že pohľad na nich a tie nároky, ktoré musia splniť, aby sa dostali k doplatku cez sociálnu dávku, na ktorý majú nárok, k minimálnemu dôchodkovému príjmu, ktorý tu funguje už vyše desať rokov, tak na ten zavádzate alebo ponechávate podstatne prísnejšie kritériá, ako na tých, ktorí majú tridsať rokov... (Prerušenie vystúpenia časomerom.)
Hrušovský, Pavol, podpredseda NR SR (2011-09-13):
Hlasujeme. Kľud, pán poslanec, nemýľte poslancov pri hlasovaní. (Hlasovanie.) 150 prítomných, 79 za návrh, 2 proti, 69 sa zdržalo. Návrh sme schválili.
Laurenčík, Milan, poslanec NR SR (2018-06-21):
Ďakujem za slovo. Vážený pán predsedajúci, milé kolegyne, kolegovia, dovoľte, aby som predniesol návrh zákona, ktorým sa mení a dopĺňa zákon č. 131/2010 Z. z. 
o pohrebníctve, ktorý predkladám na rokovanie Národnej rady Slovenskej republiky spolu s kolegami poslancami Ondrejom Dostálom, Petrom Osuským a Martinom Poliačikom. Predložený návrh zákona si kladie za cieľ vyriešiť aplikačné problémy s ochranným pásmom pohrebiska a krematória, a to delegovaním právomocí ustanoviť šírku ochranného pásma na všeobecné záväzné nariadenie obce. Maximálny rozsah tohto ochranného pásma stanovuje zákon na 100 m v prípade krematória a na 50 m v prípade pohrebiska, pričom obec bude mať možnosť toto ochranné pásmo zúžiť, respektíve neurčiť ho vôbec. Navrhovaná novela dáva tiež obciam právomoc určiť formou všeobecne záväzného nariadenia pravidlá umiestňovania a povoľovania budov a stavieb v ochrannom pásme, pričom je povinná zohľadňovať pietny charakter krematória, respektíve pohrebiska. Návrh zákona je v súlade s Ústavou Slovenskej republiky, zákonmi a ďalšími všeobecnými záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Návrh zákona nebude mať negatívny vplyv na verejné financie, nebude mať negatívny vplyv na podnikateľské prostredie, ani negatívny sociálny vplyv, ani negatívny vplyv na životné prostredie, na informatizáciu spoločnosti. Toľko na úvod. Viac by som predniesol v rozprave, do ktorej sa hlásim.
V. Veteška, podpredseda NR SR: (2006-12-07):
návrhu poslanca Národnej rady Slovenskej republiky Róberta Madeja na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov (tlač 100). Prosím, panie poslankyne, páni poslanci, zaujmite svoje miesta, aby sme mohli dokončiť toto rokovanie. Teraz žiadam poslanca Madeja, aby zaujal miesto určené pre navrhovateľov, a pani poslankyňu Vaľovú, aby zaujala miesto pre spravodajcov výborov. Pani poslankyňa Vaľová. Pani poslankyňa Vaľová. Najprv zaujmite miesto, prosím. A teraz vzhľadom na to, že sme rozpravu prerušili po vystúpení pani poslankyni Laššákovej s tým, že jej pozmeňujúci návrh je potrebné prerokovať v gestorskom výbore, teraz žiadam ešte, aby v rámci rozpravy, ktorú teraz po prerušení znova otváram, aby pani poslankyňa Vaľová ako spravodajkyňa informovala Národnú radu o výsledku prerokovania pozmeňujúceho návrhu v gestorskom výbore. Nech sa páči.
Blaha, Ľuboš, podpredseda NR SR (2024-04-19):
Pani poslankyňa Dana Kleinert, nech sa páči.
Laššáková, Jana, podpredsedníčka NR SR (2014-11-10):
Pán poslanec Poliačik.
Cigániková, Jana, poslankyňa NR SR (2020-05-13):
Ďakujem pekne. Pán predsedajúci, vážení kolegovia, ako spoločná spravodajkyňa výboru predkladám spoločnú správu k vládnemu návrhu zákona, ktorým sa mení a dopĺňa zákon č. 578/2004 (tlač 78a). Uvedený návrh zákona prerokovali určené výbory, a teda ústavnoprávny výbor, výbor pre verejnú správu a regionálny rozvoj a výbor pre zdravotníctvo ako gestorský výbor. Ústavnoprávny výbor, výbor pre verejnú správu a regionálny rozvoj súhlasili s uvedeným návrhom zákona a odporučili Národnej rade návrh zákona schváliť. Výbor pre zdravotníctvo súhlasil s návrhom zákona s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona (tlač 78), vyjadrených v uzneseniach uvedených pod bodom IV tejto správy a stanovisku gestorského výboru, odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Spoločná správa obsahuje 61 pozmeňujúcich návrhov. Gestorský výbor odporučil hlasoval v bodoch 1 až 61 spoločne s návrhom gestorského výboru schváliť. Spoločná správa výborov bola schválená uznesením č. 15 z 13. mája 2020, kde mňa výbor poveril za spoločnú spravodajkyňu k predloženému návrhu zákona. Pán predsedajúci, skončila som, môžete otvoriť rozpravu.
Blaha, Ľuboš, podpredseda NR SR (2024-01-18):
Pán poslanec Michal Sabo.
Urban, Miroslav, poslanec NR SR (2021-03-30):
Ďakujem za slovo. Pán poslanec, páčilo sa mi to porovnanie Číny, aká je uvedomelá, Číňania oproti Spojeným štátom, čo sa týka teda tej vzdialenej technológie, že teda 73 % podporuje. Tá migračná kríza, čo spomínate, klimatická, ja si myslím, že to bude obrovský problém. O pár rokov bude v subsaharskej Afrike žiť okolo 1 mld. ľudí a tie podmienky nebudú také, aby tam tí ľudia prežívali, a určite budú chcieť žiť v lepších podmienkach a zmena klímy vedie, bude určite viesť ku migrácii. No a kam sa vyberú všetky títo, tieto množstvo klimatických migrantov? No do Európy. Mňa by zaujímalo, aký máte postoj voči týmto klimatickým migrantom, ktorí určite budú. Myslím si, že to nebude malé percento. To budú milióny ľudí. To je Bangladéš 160-miliónový, 1 mld. afrických a podobne ľudí, ktorí sa budú presúvať do krajín, kde je lepšie, lepší život, lepšie živobytie. No a jeden z tých najväčších znečisťovateľov, USA, to sa mi páči, že ste to spomenuli, tam treba tlačiť, na takéto obrovské krajiny. Myslím, že tá Čína pristupuje k tomu z takého kultúrneho hľadiska, inak k tomu životnému prostrediu, aj keď určite teraz je to jeden z najväčších znečisťovateľov, ak nie vôbec najväčší, vzhľadom na to, že prežíva ten priemyselný boom. Ale myslím si, že oni to majú v tej náture, že na to životné prostredie budú klásť väčší dôraz ako západná civilizácia. Ďakujem.
Valocký, Jozef, poslanec NR SR (2014-11-28):
Prosím, dajte hlasovať o pozmeňujúcom návrhu pána poslanca Beblavého.
Grendel, Gábor, podpredseda NR SR (2021-11-11):
Prepáčte, pán poslanec. Kolegovia, poprosím vás, aby ste diskutovali mimo sály. Nech sa páči.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme. (Hlasovanie). Prítomných 139 poslancov, za 47, proti 57, zdržalo sa 35 poslancov. Konštatujem, že návrh nebol schválený. Nech sa páči.
B. Bugár, podpredseda NR SR: (2005-06-23):
Teraz dávam slovo spoločnému spravodajcovi z výboru pre obranu a bezpečnosť poslancovi Jánovi Patakymu, aby informoval... Pán poslanec Pataky, jednak netelefonujte a jednak príďte teda prednášať spoločnú správu výborov zároveň, aby ste nás aj informovali o tom, ako dopadlo rokovanie v jednotlivých výboroch ohľadne tohto bodu programu. Nech sa páči. Pán poslanec, viem, že bol včera ťažký deň, ale nech sa páči.
M. Číž, podpredseda NR SR: (2010-01-29):
Máte slovo, pán podpredseda vlády.
Danko, Andrej, podpredseda NR SR (2024-06-19):
Ďakujem. Pani Turčanová s faktickou.
M. Pado, minister vnútra SR: (2006-03-16):
Vzhľadom na to, že obsah niektorých pozmeňujúcich návrhov obsiahnutých v spoločnej správe, a to najmä body 4 a 13, ako aj preto, že podľa spoločnej správy bodu 30 návrh zákona mal nadobudnúť účinnosť 1. apríla, čo je nereálne, využívam právo dané navrhovateľovi § 95 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a beriem vládny návrh späť. Ďakujem pekne.
Jakab, Július, poslanec NR SR (2024-06-11):
Ďakujem veľmi pekne za podporu, pán kolega Janckulík. Áno, ono to vlastne vychádza, ako sme hovorili v rozprave, vychádza to z toho, čo predkladal pán minister Taraba, a vtedy vlastne za to zahlasoval súhlasne a teda súhlasil s tým celý klub SMER-u aj celý klub HLAS-u, aj s niektorými našimi poslancami. Trošku tam chýbalo presne to, že keď niekto medzičasom si kúpil tú diaľničnú známku, tak aby mu akoby neprišla duplicitne, čo ja som v tomto pozmeňováku, pozmeňováku vyriešil. A preto by som chcel naozaj poprosiť aj pána ministra, aj všetkých poslancov súčasnej koalície, nie je to nič iné, ako to, čo ste, s čím ste súhlasili pred, pár mesiacov dozadu. Máme tú možnosť teraz pomôcť tým ľuďom, ukázať im, že 150-eurová pokuta za to, že omylom sa dostali na diaľnicu alebo si zabudli kúpiť diaľničnú známku, že im to vypadlo z hlavy, takže naozaj im ideme v ústrety a buď dostanú odpustené, pokiaľ si kúpili diaľničnú známku medzičasom, časť tej pokuty, alebo v rámci tej pokuty dostanú aj celoročnú diaľničnú známku. Myslím si, že je to fajn. Ľudia sa poučia zo svojich chýb, ale nemusí ich to stáť toľko peňazí, keď v súčasnej dobe všetko stojí pomerne dosť peňazí a ľudia sa snažia ušetriť každé euro. Máme tu tento návrh, ktorý predkladal pán minister súčasný Taraba, s ktorým, ako hovorím, celá súčasná koalícia vtedy súhlasila, zaň hlasovala, predkladám to isté. Veľmi prosím všetkých kolegov o podporu. Pomôžme ľuďom. Ďakujem veľmi pekne.
Ondruš, Branislav, poslanec NR SR (2011-12-01):
Tak potom sa preruším. (Prerušenie vystúpenia predsedajúcim.)
P. Hrušovský, predseda NR SR: (2002-11-06):
(Hlasovanie.) Prítomných je 146 poslancov, za návrh 68, proti 70, zdržalo sa 8. Návrh sme neschválili. Pán poslanec Fico žiadal vo svojom vystúpení, ak nebude schválený ani jeden z týchto procedurálnych návrhov, zvolať poslanecké grémium. Nech sa páči, pán poslanec Cabaj. Zapnite pána poslanca Cabaja. Nech sa páči.
Danko, Andrej, predseda NR SR (2019-10-28):
Ďakujem. Žiada si záverečné slovo pán spoločný spravodajca? Nie. Súčasne by ste mali oznámiť termín hlasovania, ten je už jediný, dnes o sedemnástej hodine, nie? Áno už... (Reakcia spravodajcu.) Jedine, že by sme to odložili, v pohode. Dobre. (Reakcie z pléna.) Vážené panie poslankyne, vážení páni poslanci, tým sme vyčerpali program schôdze. O sedemnástej hodine budeme hlasovať a prerušujem rokovanie o tomto bode programu. Ďakujem. (Prerušenie rokovania o 16.10 hodine.) (Pokračovanie rokovania o 17.00 hodine.)
B. Bugár, podpredseda NR SR: (2005-05-20):
Vy ako spravodajca bez problémov môžete potom mať záverečné slovo. Ale chcel by som reagovať na to, čo povedal pán poslanec Blanár. Jednak keď je predsedajúci prísny, tak v tom momente kričíte, keď končíme v piatok skôr, tak, samozrejme, je to kritika na predsedajúceho, ale neskoršie, že tu nie ste alebo nie sú tu poslanci, tak je to kritika na predsedajúceho. Mne to pripadá tak, že či máš čapicu, nemáš čapicu, aj tak dostaneš. A keď už, pán poslanec, to kritizujete, beriem túto kritiku, samozrejme, mohol som dávno pred hodinou uzavrieť toto rokovanie bez problémov, ale pán predseda oznámil, že rokujeme do 14.00 hodiny. To je jedna vec. Druhá vec je, viete skoro z dvoch hodín napr. aj vy ste tu boli 10 minút, tak aspoň ma nekritizujte za to. Nech sa páči, pán navrhovateľ, máte slovo. Samozrejme, môžete sa vy a potom pán spravodajca vyjadriť k rozprave.
Laššáková, Jana, podpredsedníčka NR SR (2014-11-10):
Pán poslanec Kéry, nech sa páči.
Kollár, Boris, predseda NR SR (2022-02-15):
Prosím, prezentujme sa a hlasujme. (Hlasovanie.) Prítomných 180, pardon, prítomných 128 poslancov, za 62, proti 19, zdržalo sa 45, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme pokračovať hlasovaním, budeme hlasovať o bode 52 programu. Je to prvé čítanie o návrhu poslancov Kotlebu, Schlosára, Beluského, Kotlebu a Krupu na vydanie ústavného zákona, ktorým sa mení a dopĺňa ústava, tlač 858. Prosím spravodajcu z ústavnoprávneho výboru poslanca Rastislava Schlosára, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Mareka Kotlebu a Petra Krupu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 858.)
Bittó Cigániková, Jana, poslankyňa NR SR (2022-12-06):
Tak teraz akože ty prvý vieš, Boris, ty prvý vieš, že naozaj to je potrebné, tak ako fakt, na tri mesiace zalepiť oči, vleky sú vybavené a gastro? No tak stačí? My nehovoríme, že je to zlé, my hovoríme, že je to málo po tom, čo ste sľúbili, a to vám hovorí pravicová strana. Akože neblbnite, chlapci! Ďakujem.
L. Miklós, poslanec: (2007-03-22):
Ďakujem pekne.
Hlina, Alojz, poslanec NR SR (2013-05-22):
Kuffu. Áno, lebo on sa pýtal... (Prerušenie vystúpenia predsedajúcou.)
Bugár, Béla, podpredseda NR SR (2017-02-08):
Pán poslanec, ak vás môžem poprosiť, má teraz byť grémium, keby sme to prerušili a potom budete pokračovať po hlasovaní. (Reakcia rečníka: Dobre, v poriadku. ) Môžeme sa tak dohodnúť? Dobre. Neviem, koľko máte, ale grémium už o trištvrte má byť, takže prepáčte, prerušujem. Dobre? A potom budete pokračovať. Ďakujem veľmi pekne za pochopenie. Takže ešte raz, upozorňujem vás, tých, ktorí ste členmi grémia, aby ste prišli za rokovaciu sálu, budeme riešiť nejaké problémy, ako vždy. (Prestávka. Zasadnutie poslaneckého grémia.) (Po prestávke.)
Frešo, Pavol, poslanec NR SR (2014-11-08):
Ďakujem pekne, pani predsedajúca. Ďakujem kolegom za ich faktické poznámky. Tá asi najdôležitejšia vedie smerom k tomu, že je tu neúčastný pán premiér a takisto pán minister zdravotníctva. No a nechajú nás vlastne hádať, že či sú len takí zbabelí, alebo sú takí neokrôchaní. Jedna z týchto dvoch vecí, neokrôchaní, znamená, že nevedia, čo je základná slušnosť, a pri takom, že niekto si odnesie miliónový vývar so sebou, a proste tvárime sa, že je to v poriadku, tak sa ani len neprídu pozrieť na to, akým spôsobom sa k tomu stavia opozícia, ktorá to žiada jasne vyšetriť. Alebo potom naozaj sú zbabelí, že utiekli pred tými otázkami. To znamená, že majú toho masla na hlave podstatne viacej a vlastne robia to, čo nám ľudia celý vlastne týždeň píšu, lebo nám píšu, že to je omnoho väčšie, že je to chobotnica krížom cez celý štát, a dávajú nám ďalšie a ďalšie tipy. Je to dosť zlá správa hlavne pre dnešné hlasovanie, lebo predpokladám, že poslankyne, poslanci SMER-u poslúchnu stranícku sociálnodemokratickú disciplínu. Videli sme jej reprezentanta, ako vyzerá, zachovajú sa podobne a podržia svojho premiéra a bude sa tu šafáriť naďalej. Ale som zasa na druhej strane pevne presvedčený, že silný verejný tlak, a Piešťany sú obrovský verejný tlak, už v tejto chvíli ne-do-vo-lí ani takému salónnemu sociálnemu demokratovi, ktorému sú ľudia úplne jedno a biznis je na prvom mieste, aby chodil po vonku a nebál sa toho, že ľudia sa ho opýtajú, čo s tým miliónom eur, kto si ten vývar vopchal do vrecka. Čiže pokojne dorobme, kolegyne, kolegovia, svoju prácu, argumentujme, či tu v Národnej rade, alebo argumentujme priamo medzi ľuďmi, aby sa aktívne pýtali aj sociálnych demokratov alebo tzv. sociálnych demokratov, kde je ten jeden milión eur a kde sú ďalšie špinavé kšefty v zdravotníctve. Bude to nakoniec fungovať. Ďakujem veľmi pekne.
A. Belousovová, podpredsedníčka NR SR: (2007-06-28):
Ďalší s interpeláciou  vystúpi pán poslanec Lipšic. Nech sa páči, pán poslanec, máte slovo.
Kamenický, Ladislav, poslanec NR SR (2022-11-11):
Ďakujem pekne všetkým, ktorí reagovali na moje vystúpenie. Za seba chcem povedať, že áno, vďaka za otvorenie tejto schôdze, ale na druhej strane poviem, že ja žiadam všetkých poslancov a nielen teda opozičných, ale koaličných, aby schválila toto uznesenie. To uznesenie hovorí úplne konkrétne veci, ktoré táto vláda má robiť. To znamená, my chceme zaviazať vládu, aby riešila tento problém. My ako opozícia by sme si mohli povedať, že čím horšie, tým lepšie, ale my to nechceme. My chceme, aby sa riešili dané problémy, ale ako som už spomenul vo svojom vystúpení, problémy zdravotníctva sa nedajú riešiť iba na úrovni ministra zdravotníctva. Problémy zdravotníctva musí riešiť hlavne predseda vlády Slovenskej republiky a potom si musí prizvať ministra zdravotníctva, musí si prizvať ministra financií, ministra školstva a všetkých, ktorých sa to dotýka. Bez toho sa to nedá vyriešiť. Ale čo robí pán Heger? Tam niekde sedí, dáva tlačovky, stále rozpráva svoje frázy a nič sa nedeje. Prvého dvanásty nám tikajú hodinky, 1. 12. lekári dajú tie výpovede a slovenské zdravotníctvo reálne môže skolabovať. Vláda, zobuďte sa a robte niečo!
Šeliga, Juraj, podpredseda NR SR (2020-11-12):
Ako ďalší v rozprave pán poslanec Erik Tomáš. Nie je v rokovacej sále. Tým pádom vyhlasujem rozpravu za skončenú. Chcem sa spýtať, pán navrhovateľ, pani spravodajkyňa, máte záujem reagovať? (Reakcia z pléna.) Odpustite mi, moja chyba, naozaj sa ospravedlňujem. Samozrejme, ústna. Kto sa chce prihlásiť do ústnej? Nech sa páči. Nikto. Nikto. Nech sa páči, pán minister? Nie. Pani spravodajkyňa. A potom budeme hlasovať.
Podmanický, Ján, poslanec NR SR (2022-04-29):
Ďakujem pekne. Ja sa snažím vždy reagovať korektne a vecne. Prekvapuje, že tí traja poslanci z OĽANO, ktorí tu sú, takýmto nervóznym spôsobom stále nám skáču do reči, takže vrátim sa k pointe. Pán poslanec, mali by sme vysvetľovať stále dookola vládnym poslancom, že na väzbu musia byť splnené dôvody. To, čo si napíše dneska špeciálna prokuratúra, tak to už hádam nikto normálny v Slovenskej republike nemôže považovať za niečo, čo je nezávislé a objektívne. Však to je úplne každému jasné. Ale my ako poslanci sa môžeme zamýšľať nad tými dôvodmi, ktoré teda, buď existujú, alebo neexistujú. Takže poďme na to. Sú tri dôvody, ktoré môžu nastať na to, aby mohla byť na niekoho uvalená väzba. Prvý je ten útekový dôvod. Ja si myslím, že každému je jasné, že Robert Fico nikde neuteká. Robert Fico chce vyhrať budúce voľby. Prečo by utekal, že? Čiže to je prvý základný dôvod. Druhý dôvod je, druhý dôvod je pokračovanie v trestnej činnosti. Tak tento dôvod neexistuje logicky, keď už nie je štyri roky predsedom vlády, tak nemôže pokračovať v trestnej činnosti. No a tak poďme k tretiemu dôvodu – ovplyvňovanie. To ako chce tu naozaj niekto nahovoriť ľuďom, že Robert Fico teraz bude obiehať Makóa, Slobodníka a bude ich žiadať, aby sme... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-10-24):
Upokojte sa, lebo vyhlásim prestávku! Poprosím vás, keby ste vrátili čas, pani poslankyňa aby mohla dokončiť svoju faktickú poznámku. Poprosím vás o pokoj v rokovacej sále. Ja vediem rokovanie parlamentu teraz, pán poslanec, ja a nikto iný! A nebude tu vykrikovať. Ani vy, ani pán minister. Keď chce, môže sa v zmysle rokovacieho poriadku prihlásiť o slovo. Poprosím vás, vráťte čas pani poslankyni Remišovej. Pani poslankyňa, nech sa páči, dokončite svoju faktickú poznámku.
Ďuriš Nicholsonová, Lucia, podpredsedníčka NR SR (2018-11-29):
Ďakujem pekne. Prerušujem rokovanie o tomto bode programu. Ďalším bodom programu je druhé čítanie o návrhu poslancov Národnej rady Slovenskej republiky Irén Sárközy, Bélu Bugára a Tibora Bastrnáka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona je uverejnený ako tlač 1147 a spoločná správa výborov má tlač 1147a. Nech sa páči, pani poslankyňa Sárközy predmetný návrh zákona uvedie.
P. Hrušovský, predseda NR SR: (2003-10-24):
Ďakujem pánovi spoločnému spravodajcovi. Zároveň prerušujem rokovanie o tomto bode programu  a poprosím pána podpredsedu vlády, aby z poverenia vlády uviedol a odôvodnil vládny návrh zákona, ktorým sa mení a dopĺňa zákon č. 145/1995 Z. z. o správnych poplatkoch v znení neskorších predpisov, ktorý prerokúvame ako tlač 350. Pán podpredseda vlády, nech sa páči, máte slovo.
Bugár, Béla, podpredseda NR SR (2018-03-26):
Prezentujme sa a hlasujme. (Hlasovanie.) Prítomných 143, za 61, proti 47, zdržalo sa 33 poslancov, 2 nehlasovali. Návrh sme neschválili. Nech sa páči.
Viskupič, Marián, poslanec NR SR (2023-05-18):
Ďakujem veľmi pekne. Keďže máme prvé čítanie za sebou, ja len veľmi rýchlo. Cieľom tohto jednoduchého dvojriadkového predloženého návrhu je zjednotenie súm, do výšky ktorých sú umožnené platby v hotovosti, a to na úrovni jednotnej sumy 15-tisíc euro bez ohľadu na to, či ide o fyzickú osobu, fyzickú osobu podnikateľa alebo právnickú osobu. Súčasne, súčasne platná právna úprava neumožňuje platby v hotovosti nad sumu 5-tisíc euro pre právnické osoby a fyzické osoby podnikateľov. Takisto veľmi jednoducho prečo. Veď máme tu, máme tu infláciu, dlho sa to nemenilo, ja viem, že snahy Európskej únie sú práve opačné, znižovať používanie hotovosti, ale úplne prirodzené je tých 5-tisíc euro, ktorá je nedostatočná suma, nízka suma, dať na tých pätnásť a veľmi jednoducho, bude to, bude to rovnaká suma, bude to jednoduchšie a myslím si, že toto by mohol byť bezrozporný návrh. Pekne poprosím o podporu. Ďakujem pekne.
Ďuriš Nicholsonová, Lucia, podpredsedníčka NR SR (2017-05-17):
S reakciou na faktické poznámky, pán poslanec Mazurek.
Sulík, Richard, podpredseda vlády a minister hospodárstva SR (2022-06-16):
Urobím tak, tiež som hľadal to jadro, a preto som aj potom, jak som to dočítal, pozrel na druhú stranu, že asi to bude tam, keď nebolo doteraz, ale na tento, pán Kéry, na tentokrát nevydal. No... (Povedané so smiechom.)
Blanár, Juraj, podpredseda NR SR (2023-02-02):
Pán minister, ja ju môžem prečítať, ak teda je súhlas aj pána Dostála.
Glváč, Martin, podpredseda NR SR (2016-09-07):
Pani poslankyňa Vaľová.
Bugár, Béla, podpredseda NR SR (2011-05-20):
Ďakujem pekne. Pán spravodajca, predseda výboru, chcete zaujať stanovisko? Nech sa páči, máte slovo.
Kollár, Boris, predseda NR SR (2023-02-14):
Prosím, prezentujme sa a hlasujeme. (Hlasovanie.) Prítomných 137 poslancov, za 122, proti 10, zdržali sa 3, nehlasovali 2. Konštatujem, že Národná rada vyslovila súhlas s uvedenou zmluvou. Teraz prosím spoločného spravodajcu z výboru pre sociálne veci poslanca Jána Richtera, aby uvádzal hlasovanie o bode 75 programu. Je to druhé čítanie o návrhu poslancov Pellegriniho, Sakovej, Rašiho, Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, je to tlač 1315. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony , tlač 1315.)
Kvasnička, Marián, poslanec NR SR (2014-03-28):
Vážená pani predsedajúca, kolegyne, kolegovia, dovoľte, aby som predložil spravodajskú správu. V súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov, ide o audiovizuálny zákon, v znení neskorších predpisov. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a o súlade návrhu zákona s Ústavou Slovenskej republiky i záväznými právnymi predpismi Slovenskej republiky, medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku vybraných vplyvov a doložku zlučiteľnosti právneho predpisu s právom Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 25. februára 2014 č. 886 a podľa § 71 rokovacieho poriadku navrhujem, aby zákon prerokoval Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážená pani predsedajúca, kolegyne, kolegovia, ďakujem, skončil som, prosím, môžete otvoriť rozpravu.
M. Hort, podpredseda NR SR: (2009-12-02):
Otváram týmto rozpravu. Do rozpravy som nedostal žiadnu písomnú prihlášku, a tak sa pýtam, kto sa z prítomných poslancov a poslankýň chce prihlásiť ústne. Evidujem pani poslankyňu Katarínu Tóthovú ako jedinú. Uzatváram možnosť prihlásiť sa do rozpravy ústne a slovo má pani poslankyňa Katarína Tóthová. Skôr než tak urobí, chcem privítať návštevu na balkóne. Priznám sa, nebolo mi povedané odkiaľ sú, ale vzhľadom na to, že si tak privstali a sú tu, tak ešte raz buďte srdečne vítaní. (Potlesk.) No a teraz má už slovo pani poslankyňa Tóthová. Nech sa páči.
Krajniak, Milan, minister práce, sociálnych vecí a rodiny SR (2020-07-23):
Ďakujem, pán podpredseda. Pán poslanec Richter, ja oceňujem vecnú diskusiu, aj keď polemickú. Vôbec sa jej nebránim. A oceňujem aj to, že mnohé zákony z dielne ministerstva práce, sociálnych vecí a rodiny ste podporili. Ja si to vážim a som pripravený kedykoľvek polemizovať, vymieňať si argumenty. To je v poriadku. Veď to má opozícia a vláda medzi sebou robiť v parlamente. Pán poslanec Ferenčák, ja som netvrdil, že naša pomoc je perfektná. Ja som iba tvrdil, že je desaťkrát väčšia ako vaša, ktorú ste dali ako pomoc ľuďom pred 10 rokmi v poslednej veľkej svetovej ekonomickej kríze. A preto považujem za farizejské, keď teraz kritizujete nás tým, že aká je pomoc malá, keď vy ste neurobili ani desatinu toho, čo robíme teraz my. Pán poslanec Tomáš, ja som mal s Pentou taký spor, že som musel chodiť nejaký čas s ochrankou. A myslím, že málokto je taký, na koho dal pán Haščák alebo Penta viacej trestných oznámení a žalôb ako na mňa. Vy ste sa v čom s nejakou finančnou skupinou zrazili tak, že vám išlo naozaj o kožu? Pán poslanec Pellegrini, ja netvrdím, že naša pomoc je geniálna. Iba tvrdím, že bola päťkrát rýchlejšia ako tá vaša pomoc v kríze 2008 až 2010. A ponúkam vám jednu stávku. Ak teda tvrdíte, že som vašim rodičom niečo z dôchodku zobral, tak vám ponúkam takúto stávku. O čo menej dostanú vaši rodičia k dôchodku tento rok v porovnaní s minulým rokom, ja im to desaťnásobne uhradím. Ale ak moji, ale ak dostanú viac, ako dostali minulý rok, tak vy to zaplatíte mojim rodičom. (Reakcie z pléna. Prerušenie vystúpenia predsedajúcim.)
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie.) Prítomných 137 poslancov, za 99, proti 2, zdržalo sa 36. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Hraško, Igor, poslanec NR SR (2014-02-11):
Ďakujem pekne, pán predsedajúci. Pán kolega, naozaj je veľa rozporov v tom, čo hovoríte a aká je oficiálna politika vašej vlády a v podstate vašich poslancov pri schvaľovaní zákonov. Hovorili ste o ochrane ľudských práv, o sociálnej ochrane. Mne to vyznelo tak, ako keby sme na Slovensku mali naozaj len hlúpych a lenivých ľudí, ktorí sa nevedia postarať sami o seba, a že musíme viacej využiť nástroje Európskej únie. No, to by som povedal, že ani veľmi nemusíme, pretože nám stačí vytvoriť naozaj pre tých ľudí vhodnejšie podmienky a oni sa už dokážu postarať sami o seba. Ale v tomto je naozaj trošku rozpor, lebo naozaj si pripadám, ako keby sme tých ľudí mali naozaj len lenivých a hlúpych, ktorí sa nevedia, a musíme ich nejakým spôsobom dohnať zo strany Európskej únie k tomu. Netuším síce ako, ale dobre, budiž. Hovorili ste o Ukrajine. Predtým ste hovorili o pochode krajín ku dnu a k podobným záležitostiam, ktoré sa nechávajú ovládať korporáciami. Neoficiálne sa hovorí v súvislosti s Ukrajinou o mocenskom boji Spojených štátov, Číny a Ruska, kedy majú obchodné, obchodné, čisto obchodné, žiadne politické, obchodné záujmy Spojené štáty na odpojení Ruska od trhov v Európe, ale Čína im už tam vyfúkava poľnohospodársku pôdu. Takže by ma teda zaujímalo, že teraz ideme podporovať ten dialóg a kam ten dialóg má viesť. Teda koho ideme podporovať alebo koho sa bude podporovať. Hovorili ste o podpore Latinskej Ameriky, s tým s vami tiež súhlasím, pretože, alebo teda o dialógu s týmito krajinami. Netreba ich zanedbávať. Áno, samozrejme. Ja by som povedal, že máme tam veľa Slovákov, najmä aj v tej Argentíne, ale doteraz sme ani im nedokázali pomôcť, takže ako ideme pomáhať teraz Slovensku v rozvoji slovensko-argentínskych vzťahov? Takže v prvom rade upracme si na svojom, pomôžme tým našim a potom môžme aj niečo viacej. Ale však súvisí to s tými obchodnými vzťahmi. No a na záver by som už len v rámci tých vašich rozporov povedal, že už keď máte na prednáške pána profesora Kellera, tak si to pustíte ešte raz, ten záznam, a vypočujte si ešte raz tú časť, kedy hovoril, odpovedal na vašu otázku, a potom si pozrite, čo... (Prerušenie vystúpenia časomerom.)
Kollár, Boris, predseda NR SR (2020-07-10):
Na predrečníka evidujem desať faktických poznámok. Prvý vystúpi pán poslanec Osuský.
Hrušovský Pavol, predseda NR SR (2011-10-21):
Kľud, páni poslanci.
Kalmárová, Viera, poslankyňa NR SR (2023-10-25):
Sľubujem. (Potlesk.)
J. Slabý, poslanec: (2008-02-08):
Ďakujem. (Reakcie z pléna.)
Zmajkovičová, Renáta, podpredsedníčka NR SR (2012-07-27):
Vyhlasujem rozpravu za skončenú. Pýtam sa, pán minister, chcete zaujať stanovisko k rozprave? Nech sa páči.
Jurinová, Erika, podpredsedníčka NR SR (2012-07-03):
Na vystúpenie sa s faktickou poznámkou prihlásila pani poslankyňa Žitňanská. Uzatváram možnosť. Nech sa páči, pani poslankyňa.
L. Miklós, minister životného prostredia SR: (2005-10-26):
Návrh zákona obsahuje jednak vylepšenia starého zákona o posudzovaní vplyvu na životné prostredie, jednak niektoré nové skutočnosti. No úplne novou skutočnosťou v zákone je takzvané posudzovanie strategických dokumentov, tak by som vás poprosil, že tak, ako sme sa naučili skratku EJA, aby sme si zapamätali aj skratku SEJA, to má byť ako strategická EJA, ktorá bude, ktorá sa bude vzťahovať na dokumenty vlády, dokumenty úradov, proste tých dokumentov, ktoré majú strategický charakter. Ten proces posudzovania je trošku špecifický, napriek tomu sme doriešili tento problém tak, že predkladáme parlamentu, na vaše posúdenie, materiál bez rozporov. Tento materiál sa posudzoval aj z hľadiska aproximačnej, aproximácie, je v poriadku. Iné ustanovenia sa týkajú Orurského dohovoru o prístupe k informáciám, o účasti verejnosti na rozhodovacom procese a prístupu k spravodlivosti v záležitostiach životného prostredia. Vážené pani poslankyne, vážení páni poslanci, verím, že počas posudzovania tohto zákona tento zákon posúdite kladne, samozrejme, sme pripravení odpovedať na vaše otázky. Ďakujem pekne.
Hrnčiar, Andrej, podpredseda NR SR (2020-02-20):
Pani poslankyňa Blahová.
Číž, Miroslav, poslanec NR SR (2018-06-13):
Ďakujem pekne. No, vyčítali ste, pán Dostál, pánovi Hrnkovi, že teda podľa, podľa vás nevedeli, čo chcel povedať. Ja som tiež vás pozorne počúval a tiež mi celkom ten leitmotív jasný, jasný nie je. Je faktom, že je nás tu niekoľko, ktorí sme vnímali veľmi intenzívne a osobne obdobie rokov 1990, 1992, čo bolo obdobie, kde, ktoré vyústilo potom vznikom samostatnej Slovenskej republiky. A pamätám si teda veľmi dobre úlohu pána Hrnka, ktorý bol teda jeden z významných iniciátorov vzniku samostatnej Slovenskej republiky. A pamätám si aj vašu, pán Dostál, ktorý ste boli principiálnym odporcom vzniku Slovenskej republiky, boli ste jedným z tých 830 osobností, ktorí teda podpísali veľkú petíciu, aby Slovensko nevzniklo. Čo bolo veľmi zaujímavé, ako vnímate sebaurčovacie právo Slovenska, zvlášť keď potom ste zase nesmierne náruživo navštevovali mítingy zrejme občianskeho typu, ktoré robila vtedy SMK v Dunajskej Strede a inde, a nikdy ste nevynehali príležitosť ten väčšinový národ slovenský provokovať a robíte to náruživo doteraz, čo nie je dôležité. Pretože naozaj ja Slovákov a Čechov považujem za dva bratské národy, ktoré majú spoločnú históriu, aj Tono Hrnko si to myslí, som presvedčený, ktoré prežili spolu dobré aj zlé časy, aj dnes sa veľmi teším z toho, že máme nadštandardné vzťahy so všetkým. Len vnímanie tej histórie na Slovensku je diferencované. Je časť historikov, ktorí to vidia ako vy, ktorí proste slovenské sebaurčovacie právo principiálne neuznávajú, a sú takí, ktorí ho možno nadužívajú. Teraz vláda nájde nádherný kompromisný návrh, že chceme osláviť to spoločné užívanie, zatiaľ jednorazovo, pri 100. výročí s tým, že zvážime aj slovenské hľadiská, aj tie, v úvodzovkách, národniarske, aj tie vaše povedzmeže kozmopolitnejšie a nájdeme riešenie. Výsledok je, že sa postavíte a začnete to degradovať. Nerozumiem tomu. Naozaj som presvedčený, že... (Prerušenie vystúpenia časomerom.)
Grendel, Gábor, podpredseda NR SR (2022-09-20):
Otváram rozpravu, do ktorej som nedostal žiadnu písomnú prihlášku. Pýtam sa kolegov, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Takisto nie. Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 595/2003 o dani z príjmov v znení neskorších predpisov a ktorým sa mení a dopĺňa zákon č. 563/2009 o správe daní a o zmene a doplnení niektorých zákonov v znení neskorších predpisov. Vládny návrh zákona má tlač 1121, návrh na jeho pridelenie na prerokovanie výborom je v rozhodnutí č. 1157. Prosím pána podpredsedu vlády a ministra financií Slovenskej republiky Igora Matoviča, aby vládny návrh zákona uviedol. [Rokovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 1121.]
Paška, Pavol, predseda NR SR (2013-07-02):
Dobre, keďže nemám o čom dať hlasovať... Pán poslanec Přidal.
Bubeníková, Anna, predsedníčka (2011-07-06):
Ďakujem. Vážený pán predseda Národnej rady, vážené dámy, vážení páni, v zmysle ustanovenia § 34 ods. 5 zákona 92/1991 Zb. o podmienkach prevodu majetku štátu na iné osoby v znení neskorších predpisov predkladá Fond národného majetku Ročnú účtovnú závierku za rok 2010 po predchádzajúcom prerokovaní vo vláde Slovenskej republiky na schválenie Národnej rade Slovenskej republiky. Predkladaná ročná účtovná závierka je riadna individuálna účtovná závierka Fondu národného majetku za obdobie od 1. 1. 2010 do 31. 12. 2010. Účtovnú závierku fondu tvorí súvaha fondu, výkaz o tvorbe a použití majetku fondu, výkaz o nákladoch na správnu činnosť fondu a poznámky. Účtovná závierka bola overená audítorom bez výhrad. Všetky vzťahy medzi fondom a privatizovanými subjektmi, ako aj medzi fondom a orgánmi štátnej správy a ostatnými organizáciami sú premietnuté v súvahe fondu v členení na aktíva a pasíva, ktoré k 31. 12. 2010 predstavujú sumu 2 mld. 689 mil. 151 tis. 100 eur. Najvýznamnejšou položkou v aktívach je účasť na majetku akciových spoločností Fondu národného majetku. Hlavnou položkou pasív je účet fond privatizácie v rovnakej výške, ktorý je hlavným zdrojom krytia aktív. Tvorba a použitie majetku fondu sú vyjadrené vo výkaze o tvorbe a použití majetku fondu. Tvorba majetku fondu v roku 2010 predstavovala celkovú hodnotu 546 mil. 406 tis. 99 eur. Použitie majetku fondu za rok 2010 dosiahlo výšku 666 mil. 588 tis. 416 eur, z toho najvýznamnejšiu položku tvorí použitie majetku v súlade s rozhodnutiami vlády vo výške 611 mil. 946 tis. 3 eura. Významná je i položka strata zo zrušenia spoločností založených fondom a odpísanie pohľadávok na základe súdneho rozhodnutia vo výške 31 mil. eur. Národná rada svojím uznesením zo 4. 11. 2009 k návrhu rozpočtu fondu na rok 2010 schválila objem nákladov na činnosť fondu vo výške 4 mil. 835 tis. 460 eur. Čerpanie nákladov na správnu činnosť za rok 2010 zobrazuje výkaz o nákladoch na správnu činnosť fondu. Prevádzkové náklady v porovnaní s rozpočtovanou hodnotou boli čerpané na 75,97 % a náklady na dlhodobý majetok na 22,8 % predovšetkým v dôsledku zodpovedného hospodárenia štatutárov fondu. Predkladaný materiál bol prerokovaný a schválený bez pripomienok výkonným výborom, dozornou radou a vládou Slovenskej republiky. Ďakujem za pozornosť.
Lukáč, Jozef, poslanec NR SR (2018-09-18):
Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Blanár, Juraj, podpredseda NR SR (2021-06-16):
Pán poslanec Suja.
Hrnčiar, Andrej, podpredseda NR SR (2018-10-18):
Otváram rozpravu. Do rozpravy som nedostal žiadnu písomnú prihlášku. Chce sa prihlásiť niekto do rozpravy ústne? (Reakcia z pléna.) Nedostal som. Nech sa páči, pán poslanec Jurzyca.
Huba, Mikuláš, poslanec NR SR (2014-11-08):
Ďakujem pekne za slovo. Často sme hovorili včera a dnes hovoríme o symboloch a historických analógiách. A ja si neodpustím z nich jednu, možno zdanlivo od veci, ale predsa mi nedá ju nespomenúť, lebo podobne ako v spomínanej Trnave, zafungovalo to, čomu bratia Česi hovoria kouzlo nechtěného, aj neďaleko odtiaľto, a to v prípade povoľovania a realizácie megastavby Bonaparte, v ktorej zhodou okolností býva pán premiér Fico. Podobne ako kauza, o ktorej tu hovoril kolega Viskupič, aj v prípade obytného komplexu Bonaparte došlo ku grandióznemu podvodu, keď sa v tej štvrti rodinných víl a záhrad schválilo toto naozaj monštrum, ktoré v danej lokalite pôsobí ako päsť na oko. Málo je takých príkladov, kde sa toto prirovnanie hodí lepšie. Netvrdím, že za to môže premiér Fico, aj keď sa, ak si dobre pamätám v nejakej relácii vyjadril, alebo na nejakú otázku novinárov vyjadril, že on s tým nič nemá, že je mu to je v podstate úplne ľahostajné, že býva v podstate v čiernej stavbe. Ale toto nechcem rozvíjať. Ani nechcem ísť ďalej v týchto analógiách a porovnávať Bonaparta s Robertom Ficom, aj keď, aj toto prirovnanie sa mi tlačí na jazyk, ale zase by som riskoval, že budem označený za epigóna Miloša Zemana, takže radšej končím.
Osuský, Peter, poslanec NR SR (2012-05-03):
Ďakujem, pani predsedajúca. Pán poslanec Mičovský, musím povedať, že sa jednalo z môjho pohľadu nepochybne o úprimné vyznanie čestného človeka. Bolo vlastne v istých pasážach aj dojemné, v mnohých pasážach smutné, pretože bolo vyznaním toho, kto do toho vidí ešte nepochybne oveľa viac ako ja, a bol to smutný prehľad zlodejín pod egidou štátu. Bol to smutný prehľad zlodejín i s osobami a obsadením. Parciálnych. A jediné, čo sa mi zdalo zvláštne, je, že pod čiarou, v súčte tohto ste podali niečo takmer ako apoteózu štátnych lesov v budúcnosti. Rozdiel medzi pravicou a ľavicou je v tom, že my sa nedomnievame, že štát je najlepší hospodár. Na osude slovenských lesov to vidieť lepšie ako na čomkoľvek inom. Málokde sa pod štátnou zástavou diali väčšie zlodejiny ako v štátnych lesoch a zaujímavé, že vy po tom všetkom, po svojej ľudskej skúsenosti prichádzate k záveru, že lesy majú byť navždy, na večné časy, štátne. Možno, že áno, ale neviem, či v tomto štáte. (Smiech v pléne.)
Pročko, Jozef, poslanec NR SR (2024-01-24):
Pán poslanec Dej, naozaj, keď sledujete tento dej, čo sa tu deje, tak to je čistá arogancia moci. Vy ste hovorili o rokoch 90., že ste to nezažili, tak ja som to zažil. Ja som zažil, keď pod mojím oknom tri mesiace parkovala SIS-ka, lebo som bol veľmi verejne známy človek, ktorý bojoval otvorene proti Mečiarovi, no a polovica z týchto tuná členov bola aj v HZDS. Taký Jarjabek, ten bol (povedané so smiechom) Mečiarov, pravá ruka, teraz je už na druhej strane, takže vám hovorím, čo bolo v tých 90. rokoch, reagujem na vás. No a vtedy naozaj komunisti, ktorí rabovali náš štát pred ’89, začali rabovať náš štát ako sociálni demokrati. A jedným z nich je Robert Fico. Jeden z týchto sociálnych demokratov, bývalý komunista, je Robert Fico. A Robert Fico to tu takto vedie a sledujete tento dej (povedané so smiechom), čo tu robí. Naozaj je to na smiech, ale ja, ja keď som prvýkrát stretol Fica v ’97., tak spieval u mňa v Slávikoch na ulici a prosil, skoro na kolenách prosil, aby mohli aj s Vtáčnikom spievať, a vtedy mi rozprával, že on je sociálny demokrat, ktorý tu ide robiť inú politiku, ako robil Mečiar. On v živote toho diktátora nechce ani vidieť. No a o pár rokov neskôr, s tým diktátorom Mečiarom začal rabovať toto Slovensko. No a toto je presne to, prečo mladí ľudia odchádzajú zo Slovenska, lebo im tu taký ako Fico rabujú ich štát. A toto sa musí zmeniť, a preto vy mladí, pán Dej (vyslovené mäkko, pozn. red.), pán Dej (vyslovené tvrdo, pozn. red.), hovorte im, aký je tu dej. (Povedané so smiechom.) Ďakujem.
A. Belousovová, podpredsedníčka NR SR: (2010-02-10):
Otváram všeobecnú rozpravu. Do rozpravy som nedostala písomné prihlášky. Chce sa niekto ústne prihlásiť? Ústne sa prihlásil pán poslanec Gabura. Nech sa páči, pán poslanec, máte slovo.
Paška, Pavol, predseda NR SR (2014-10-28):
Pani podpredsedníčka Jurinová.
Žiga, Peter, podpredseda NR SR (2023-12-15):
Pán poslanec Janckulík.
Jurinová, Erika, podpredsedníčka NR SR (2015-06-16):
Pán poslanec Radošovský nie je v pléne, stráca poradie. Pán poslanec Zoltán Daniš.
P. Paška, predseda NR SR: (2008-06-17):
Budeme teraz hlasovať o druhom návrhu, ktorý predložil pán poslanec Mečiar, a to, aby sme zaradili do programu 24. schôdze bod, ktorým je návrh na odvolanie predsedu výboru pána poslanca Minárika. Hlasujeme. (Hlasovanie.) 142 prítomných, 80 za, 39 proti, 20 sa zdržalo, 3 nehlasovali. Konštatujem, že sme tento návrh prijali. Ako posledný podal návrh pán poslanec Palko. Pán poslanec, vzhľadom na to, že zákon o rokovacom poriadku veľmi jasne definuje spôsob, ako aj lehoty na predkladanie legislatívnych aktov, nie je možné o vašom návrhu hlasovať. Takýto návrh ústavného zákona nebol v súlade so zákonom o rokovacom poriadku predložený v zákonných lehotách. A, samozrejme, nie je mi známe, že by ktokoľvek, kto má zákonodarnú iniciatívu, tak učinil. Ak tak chcete urobiť, máte ďalšiu schôdzu. A v súlade s lehotami ak takýto návrh predložíte, samozrejme, budeme sa tým zaoberať. Takže... (Reakcia z pléna.) Zapnite pána poslanca Palka.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 135 poslancov, za 135. Uvedený návrh sme schválili.
Marosz, Ján, poslanec NR SR (2017-03-23):
Prosím pri hlasovaní č. 31 uviesť za. Hlasoval som, chcem hlasovať za. Ďakujem.
P. Hrušovský, predseda NR SR: (2003-11-06):
K. Ondriaš, poslanec: Ďakujem, pán minister. Myslím, že to bola veľmi úprimná odpoveď. Ja som tú otázku dal preto, lebo vždy, keď mi niekto telefonuje, povie, že toto ti nemôžem povedať do telefónu. Ja som si to chcel objasniť, aby som mu mohol povedať, že spokojne mi to povedz. Ale musím povedať, že teraz neviem, čo tým pánom, ktorí mi telefonujú, mám povedať. Takže nedozvedel som sa to, čo som chcel, ale ďakujem za odpoveď. Myslím, že bola úprimná. Ďakujem.
Jurzyca, Eugen, poslanec NR SR (2015-05-13):
Ďakujem. Len krátko pripomeniem, že v Česko-Slovensku existovalo rok alebo možno aj dva roky, keď zamestnanci volili svojich riaditeľov. Myslím, že tie skúsenosti sú vyhodnotiteľné a použiteľné aj v tejto diskusii. Ďakujem.
Glváč, Martin, podpredseda NR SR (2018-02-01):
Ďakujem. Doplňujúca otázka, pán poslanec? Nech sa páči.
Blanár, Juraj, podpredseda NR SR (2022-02-15):
To bola jediná prihlásená do rozpravy pani poslankyňa Sulanová. Žiadne faktické poznámky na jej vystúpenie, preto vyhlasujem všeobecnú rozpravu za uzavretú. Chce sa k rozprave vyjadriť v záverečnom slove pani navrhovateľka? Nech sa páči, pani ministerka, máte slovo.
Farkašovský, Karol, poslanec NR SR (2017-02-02):
... na danú funkciu, či už ide o navrhovateľa, alebo požiadavky na prax alebo vzdelanie, alebo skôr by som povedal profesionálne skúsenosti. To je, myslím si, veľmi dôležité pri posudzovaní jednotlivých kandidátov, či po profesionálnej stránke naozaj spĺňajú podmienky a kritérium, aby zastávali funkciu v Rade pre vysielanie a retransmisiu alebo v Rade RTVS. A myslím si, že toto isté, nielen verejné vypočutie, ale aj jasné stanovenie kritérií a požiadaviek by sme mali v čo najskoršom čase urobiť aj pre voľbu do funkcie generálneho riaditeľa RTVS. Ďakujem.
Zmajkovičová, Renáta, podpredsedníčka NR SR (2012-12-11):
Vážené panie poslankyne, vážení páni poslanci, otváram deviaty rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Miroslav Beblavý, Martin Fronc, Augustín Hambálek, Peter Náhlik, Radoslav Procházka, Viera Šedivcová, Magdaléna Vášáryová. Pokračujeme teraz v prerušenej rozprave v druhom čítaní o vládnom návrhu zákona o štátnom rozpočte na rok 2013 (tlač 176). Pán podpredseda vlády a minister financií zaujal svoje miesto, takisto aj pán spravodajca poslanec Daniel Duchoň zaujal svoje miesto. V piatok 7. decembra neukončil svoje vystúpenie poslanec Ľudovít Kaník, ktorý sa do rozpravy prihlásil písomne. A teraz, nech sa páči, pán poslanec, máte slovo. A pripraví sa, poprosím, nasledujúci, pán poslanec Mihál, keďže pán poslanec Fronc tu nie je. Ďakujem.
Hrušovský, Pavol, predseda NR SR (2011-11-29):
Ďakujem, pán poslanec. Prosím, posaďte sa na miesto spravodajcu. Otváram rozpravu o tomto bode programu. Do rozpravy sú prihlásení ústne dvaja páni poslanci, Podmanický a pán poslanec Ondrej Matej. Končím možnosť ďalších prihlášok do rozpravy. Ako prvý vystúpi pán poslanec Podmanický.
Danko, Andrej, predseda NR SR (2020-02-21):
Poslanec Vašečka.
Laššáková, Jana, podpredsedníčka NR SR (2015-04-15):
Pán poslanec Gál, nech sa páči.